open-index/open-wikipedia-markdown huggingface dataset:
মদিনা মসজিদ (বঙ্গ)

থাম্ব|নতুন মদীনা মসজিদের গম্বুজ সহ নিজামত ইমামবাড়া বাঁদিকে পুরাতন মদীনা মসজিদের সাথে দেখা যাচ্ছে।
**মদিনা মসজিদ** হল ভারতের পশ্চিমবঙ্গের মুর্শিদাবাদের নিজামত দুর্গের প্রাঙ্গণের একটি মসজিদ। দুর্গের প্রাঙ্গণে দুটি মদীনা মসজিদ রয়েছে, পুরানোটি নবাব সিরাজ উদ-দৌলা ১৮ শতকে এবং নতুনটি নবাব মনসুর আলী খান ১৮৪৬ সালে নির্মাণ করেছিলেন।

পুরানো মসজিদটি ছিল নবাব সিরাজ উদ-দৌলা নির্মিত পুরানো নিজামত ইমামবাড়ার একটি অংশ, নিজামত ইমামবাড়া ১৮৪২ সালের আগুনে আংশিকভাবে পুড়ে যায়, ও ১৮৪৬ সালের ডিসেম্বর মাসে ২৩ তারিখ আবারও আগুন লাগলে ইমামবাড়া সম্পূর্ণরূপে পুড়ে যায়। ১৮৪৬ সালের এই অগ্নিকাণ্ডে পুরানো মদীনা মসজিদ রক্ষা পেয়েছিল ফলে ওই জায়গাতেই মসজিদটি রেখে দেওয়া হয়। নবাব মনসুর আলী খান ১৮৪৭ সালে বর্তমান নিজামত ইমামবাড়া নির্মাণ করার সময় তিনি নতুন ভবনের ভিতরে আরেকটি মদীনা মসজিদ নির্মাণ করেন। তাই মদীনা বা মদীনা মসজিদ বলতে উভয় মসজিদকেই বোঝায়। উভয়ই ভাগীরথী নদীর তীরে হাজারদুয়ারি প্রাসাদের দক্ষিণ মুখের সমান্তরালে অবস্থিত। পুরানোটি নতুনটির থেকে একটু দক্ষিণে এবং ক্লক টাওয়ারের পশ্চিমে এবং বাচ্চাওয়ালি টোপের ঠিক পাশেই রয়েছে।

## ইতিহাস এবং বৈশিষ্ট্য
থাম্ব|মুর্শিদাবাদের নিজামত দুর্গের প্রাঙ্গণে পুরানো মদীনা মসজিদ।
পুরানো মসজিদ নবাব সিরাজ-উদ-দৌলা কর্তৃক নির্মিত হয়। এটি তৈরির সময় মক্কা থেকে মাটি আনা হয় ও ভিত্তির সাথে মিশ্রিত করা হয় যাতে এটি স্থানীয় মুসলিম সম্প্রদায়ের দরিদ্র সদস্যদের ইসলামের পাঁচটি স্তম্ভের একটি হজের অভিজ্ঞতা অর্জনের সুযোগ করে দিতে পারে। প্রাথমিকভাবে কাঠের তৈরি, পুরানো ইমামবাড়াটি ১৮৪২ সালে আগুনে ক্ষতিগ্রস্ত হয় এবং ১৮৪৬ সালে দ্বিতীয় আগুনে সম্পূর্ণরূপে ধ্বংস হয়ে যায়। তবে পুরাতন মদীনা মসজিদ আগুন থেকে বেঁচে যায়। পুরানো মসজিদটি নবাব মনসুর আলীখান কর্তৃক নির্মিত মসজিদের তুলনায় ছোট এবং এটি একক গম্বুজ বিশিষ্ট।

বর্তমান ইমামবাড়াটি ১৮৪৭ সালে সাদেক আলী খানের তত্ত্বাবধানে নির্মিত হয়েছিল। এই ইমামবাড়ার মধ্যেই রয়েছে নতুন মদীনা মসজিদ।

নতুন মসজিদটি একটি উঁচু বেধির উপর নির্মিত ও আলংকারিক চীনা টাইলস দিয়ে সজ্জিত। এর ভিত্তিপ্রস্তরে কারবালার মাটি রয়েছে। কথিত আছে যে, অতীতে *মেম্বারদালান* ও মদিনা মসজিদের মাঝখানে একটি ঝর্ণা ছিল। মসজিদের খিলান এবং দেয়াল কুরআনের পাঠ দ্বারা অলঙ্কৃত।

## তথ্যসূত্র

## বহিঃসংযোগ
* ফ্লিকারে নিজামত ইমামবাড়ার ছবি

বিষয়শ্রেণী:১৮৪৭-এ ব্রিটিশ ভারতে প্রতিষ্ঠিত
বিষয়শ্রেণী:১৯শ শতাব্দীর মসজিদ
বিষয়শ্রেণী:মুর্শিদাবাদের দর্শনীয় স্থান
বিষয়শ্রেণী:ইন্দো-ইসলামি স্থাপত্য
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:ইন্দো-ইসলামি_মসজিদ
বিষয়শ্রেণী:মুর্শিদাবাদের_মসজিদ
আতা ইবনে আবি রাবা

**আতা ইবনে আবি রাবা** (আরবি: عطاء بن أبي رباح) ছিলেন একজন বিশিষ্ট মুসলিম আইনবিদ এবং হাদিস বর্ণনাকারী, তিনি সপ্তম এবং অষ্টম শতাব্দীতে মক্কার মুফতি হিসেবে দায়িত্ব পালন করেছিলেন।

## প্রথম জীবন
আতা ইয়েমেনের মুওয়াল্লাদি এল-জানাদ শহরে জন্মগ্রহণ করেন। যদিও প্রাথমিক জীবনী সূত্রে তার জন্মের সঠিক বছর সম্পর্কে মতভেদ রয়েছে তবে এটি সাধারণত গৃহীত হয় যে তিনি উসমান ইবনে আফফানের রাজত্বের শুরুতে আনুমানিক ২৫ হিজরি বা ৬৪৬ খ্রিস্টাব্দে জন্মগ্রহণ করেন। তার মা ছিলেন একজন নুবিয়ান ঝুড়ি বয়নকারী এবং বাবা ছিলেন আসলাম নামে একজন কালো মানুষ; তাকে কালো চামড়ার এবং চ্যাপ্টা নাকযুক্ত হিসাবে বর্ণনা করা হয়। তিনি পঙ্গু ছিলেন এবং খুড়িয়ে চলতেন। যখন তিনি একটি সুস্থ চোখ নিয়ে জন্মগ্রহণ করেছিলেন পরবর্তীতে তিনি সম্পূর্ণ অন্ধত্ববরণ করেন।

## পণ্ডিত জীবন
আতা মক্কায় কুরাইশ বংশের আবু খুথাইম আল-ফিহরির একজন *মাওলা* (আশ্রিত ব্যক্তি) হিসাবে বড় হন, সেখানে তিনি ফিকহ বিষয়ে তার দক্ষতার জন্য বিখ্যাত হওয়ার আগে কুরআন শিক্ষক হিসাবে কাজ করেন। পরে উমাইয়ারা তাকে শহরের মুফতি নিযুক্ত করেন এবং গ্রেট মসজিদে শিক্ষা দান করেন, সেখানে তিনি তার জীবনের শেষ বছর পর্যন্ত বসবাস করেন। আতা মক্কায় অবস্থানকালে ইবনে আব্বাস, আবু হুরাইরাহ এবং জাবের ইবনে আবদুল্লাহ সহ মুহাম্মাদ (সা.) এর বেশ কয়েকজন সাহাবীর সাথে সাক্ষাত করেন এবং হাদীস বর্ণনা করেন। তাঁর সবচেয়ে বিশিষ্ট ছাত্র ছিলেন ইবনে জুরাইজ এবং কায়েস ইবনে সাদ। ৯৩ হিজরি/৭১১ খ্রিস্টাব্দে হাজ্জাজ বিন ইউসুফের নির্দেশে তাকে *মুরজিয়া* সন্দেহে বন্দী করা হয়, তবে পরে তাকে মুক্তি দেওয়া হয়। জীবনী সূত্রকাররা মৃত্যু সাল সম্পর্কে একমত নন, তবে সম্ভবত তিনি ১১৫ হিজরি বা ৭৩৫ খ্রিস্টাব্দে মারা যান।

## ব্যক্তিগত জীবন
আতা ইবনে আবি রাবার ইয়াকুব নামে একটি সন্তান ছিল।

## উত্তরাধিকার

### তাকওয়া
জীবনীকারদের মতে আতা একজন ধার্মিক ও সৎ মানুষ ছিলেন। তিনি শুধুমাত্র সাধারণ পোশাক পরতেন, তিনি সত্তর বারের বেশি হজ্জ করেছেন এবং বার্ধক্যে উপনীত সত্ত্বেও নড়াচড়া না করে সালাতে আল-বাকারার ২০০টি আয়াত পাঠ করতে সক্ষম হয়েছেন বলে জানা যায়।

### হাদিস
ইয়াহিয়া ইবনে সাইদ আল-কাত্তানির মতো প্রারম্ভিক হাদিস বিশারদগণ আতার *মুরসাল* আকারে বর্ণনা করা হাদীসের সমালোচনা করেছিলেন, সন্দেহ করেছিলেন যে তিনি হয়তো *তাদলিস* এ জড়িত ছিলেন এবং উল্লেখ করেছেন যে তার বুদ্ধিবৃত্তিক ক্ষমতা তার জীবনের শেষ দিকে হ্রাস পেয়েছে। যাইহোক, তিনি সাধারণত একজন নির্ভরযোগ্য বর্ণনাকারী হিসাবে বিবেচিত হন এবং পরবর্তীতে আহমদ ইবনে হাম্বলের মতো হাদীস সমালোচক তাকে তাদলিস থেকে অব্যাহতি দেন। তার ছেলে ইয়াকুব এবং ইবনে জুরাইজ সহ আতার অনেক ছাত্র তার কাছ থেকে লিখিত আকারে হাদীস বর্ণনা করেছেন।

#### মুসান্নাফ আবদুর রাজ্জাক
আবদুর রাজ্জাকের মুসান্নাফে আতাকে প্রায়শই ইবনে জুরাইজের একজন কর্তৃপক্ষ হিসেবে উল্লেখ করা হয়। হ্যারাল্ড মৎজকি এর নির্বাচিত ৩,৮১০টি বর্ণনার একটি নমুনাতে ইবনে জুরাইজের ৩৯% আতা থেকে সংযোজিত। আতা এইসব বর্ণনার মাত্র ২০% তে একটি রেওয়ায়েত বর্ণনা করেছেন, বাকি ৮০% তার নিজ বুদ্ধিদীপ্ত। তার বর্ণনায় তিনি ১৫% মুহাম্মদ (সা.) এর সাহাবী, ১০% কুরআনের আয়াত এবং ৫% মুহাম্মদ (সা.) হাদীস থেকে উদ্ধৃত করেছেন। মৎজকির মতে ইবনে জুরাইজ আতার বর্ণনা বিশ্বস্ততার সাথে পুনরুত্পাদন করার চেষ্টা করেছেন এবং সংকলনে বানোয়াট লক্ষণের অভাব ছিল।

## তথ্যসূত্র


বিষয়শ্রেণী:তাবেয়ী
বিষয়শ্রেণী:হাদিস বর্ণনাকারী তাবেয়ী
বিষয়শ্রেণী:৬৫০-এর দশকে জন্ম
বিষয়শ্রেণী:৭৩০-এর দশকে মৃত্যু
বিষয়শ্রেণী:৭ম শতাব্দীর ইসলামের মুসলিম পণ্ডিত
বিষয়শ্রেণী:৭ম শতাব্দীর মুসলিম
মসজিদ আল-ইখলাস

**মসজিদ আল-ইখলাস**  (**ইসলামী শিক্ষা কেন্দ্র [[অরেঞ্জ কাউন্টি]]** নামেও পরিচিত  )  একটি মসজিদ যেটি নিউইয়র্কের নিউবার্গে অবস্থিত।পূর্বে এটি একটি গুদাম ছিল। মসজিদটি ১৯৯২ সালে প্রতিষ্ঠিত হয়। পূর্বে নিউবার্গের মুসলিম সম্প্রদায় শহরের  এনএএসিপি অফিসের বা স্থানীয় দোকানের সামনে নামাজ আদায় করতো।

২০০৯ সালে এই মসজিদটির ইমাম ছিলেন সালাহ উদ্দিন মুস্তফা মুহাম্মদ।

## সম্প্রসারণ

২০০৫ সালে  হাডসন উপত্যকার ক্রমবর্ধমান মুসলিম জনসংখ্যার জন্য মসজিদটির  সম্প্রসারণ প্রকল্প শুরু হয়।১৯৯৩ সালে যখন মসজিদটি খোলা হয় তখন ঐ এলাকায় ছিল আনুমানিক ৫০ পরিবার  কিন্তু এরপরে প্রায় ৫০০ মানুষ বৃদ্ধি পায় যাদের   ধারণক্ষমতা মসজিদের ছিলোনা।তাই পরিকল্পনা করা হয় মসজিদটির ধারণক্ষমতা বৃদ্ধিতে  ৬,৭৫০ বর্গফুট করা হবে  এবং সাথে মসজিদের গম্বুজ ওয়েপিঙ্গার ফলস এর মসজিদ আল-নূরের মত হবে। সংস্কারের সব খরচ মসজিদের সদস্যগণ ও সম্প্রদায় বহন করে।
## ২০০৯ এর ব্রঙ্কস সন্ত্রাসবাদের পটভূমি

মসজিদটি জাতীয় নজরে আসে যখন    ২০০৯ সালে ব্রঙ্কস সন্ত্রাসবাদের ষড়যন্ত্রের কারণে গ্রেপ্তার হওয়া চার ব্যক্তির কারণে যারা  একটি এয়ার ন্যাশনাল-এ নিয়মিতভাবে উপস্থিত ছিল এবং সামরিক বিমানগুলিকে গুলি করার পরিকল্পনা করে এফবিআইয়ের দ্বারা বাধাপ্রাপ্ত হয়।  নিউবার্গে গার্ড বেস এবং নিউ ইয়র্ক সিটির রিভারডেল আশেপাশে দুটি সিনাগগও এরা উড়িয়ে  দিয়েছিল।

শাহেদ হুসেন নামের একজন আলবেনিয়ান হোটেল মালিক যিনি এখন এফবিআই তথ্যদাতা হিসাবে পরিচিত। তিনি নিয়মিত মসজিদে উপস্থিত থাকতেন এবং শুক্রবারের জুম্মা নামাজের পরে পার্কিং লটে সমবেত লোকদের কাছে যেতেন এবং জিহাদ ও সহিংসতার কথা বলতেন।  সন্ত্রাসী ষড়যন্ত্র ফাঁস হওয়ার পরে রিমান্ডে নেয়া দলের সদস্যরা বলেছেন যে দলের অধিকাংশ সদস্য হোসেনকে একজন তথ্যদাতা বলে বিশ্বাস করেছিল।  কেউই কর্তৃপক্ষকে জিহাদ সম্পর্কিত তার আহ্বানের কথা অবগত করেনি।

## আরও দেখুন
* যুক্তরাষ্ট্রের মসজিদের তালিকা
* মসজিদের তালিকা

## তথ্যসূত্র

বিষয়শ্রেণী:ইসলামি স্থাপত্য
বিষয়শ্রেণী:নিউইয়র্ক (অঙ্গরাজ্য) এর মসজিদ
মুহাম্মদ ইবনে ওয়াসি আল-আজদী

**মুহাম্মদ ইবনে ওয়াসি আল-আজদী** (মৃত্যু আনুঃ ৭৪৪ বা ৭৫১) ছিলেন একজন তাবিয়ী হাদীস বিষয়ে ইসলামী পণ্ডিত, বিচারক এবং সৈনিক এবং তিনি তাঁর তপস্যার (*জুহদ*) জন্য বিখ্যাত ছিলেন। তাঁর বক্তব্য, 'আমি আল্লাহকে না দেখে কিছু দেখিনি' যা পরবর্তী সুফিদের দ্বারা অনেক চর্চিত হয়েছে। উমাইয়াদের ট্রান্সঅক্সিয়ানা বিজয়ের সময় তিনি কুতাইবা ইবনে মুসলিমের (মৃত্যু ৭১৫) অধীনে যুদ্ধ করেন এবং পরে একজন বিচারক হন। 

এমন একটি গল্প প্রচলিত রয়েছে যেখানে বলা হয়েছে যে একজন মুসলিম স্বপ্নে মালিক বিন দীনার এবং ইবনে ওয়াসিকে জান্নাতে নিয়ে যাওয়া দেখেন এবং লক্ষ্য করেন যে মালিককে আরও সম্মানিত করা হয়েছে এবং প্রথমে প্রবেশের অনুমতি দেওয়া হয়েছে। যখন তিনি জিজ্ঞাসা করলেন, তিনি মনে করেন যে ইবনে ওয়াসি আরও মহীয়ান, তাকে বলা হয় যে এটি সত্য, "কিন্তু মোহাম্মদ ইবনে ওয়াসির দুটি শার্ট ছিল এবং মালিকের কাছে ছিল মাত্র একটি। এই কারণেই মালিককে পছন্দ করা হয়।"

## ইবন ওয়াসী'র সম্পর্কে বা সম্বন্ধিত উক্তি
কুতাইবা ইবনে মুসলিম তার সম্পর্কে বলেন, "যুদ্ধে আকাশের দিকে মুহাম্মাদ ইবনে ওয়াসির আঙুল নির্দেশ করা আমার কাছে এক লক্ষ বিখ্যাত তরবারি এবং শক্তিশালী যুবকদের চেয়েও প্রিয়।" 

## মন্তব্য

বিষয়শ্রেণী:তাবেয়ী
বিষয়শ্রেণী:৮ম শতাব্দীতে মৃত্যু
বিষয়শ্রেণী:জন্মের সাল অজানা
বিষয়শ্রেণী:৮ম শতাব্দীর আরব ব্যক্তি
আল-বিরজান্দি

**আবদুল আলি ইবনে মুহাম্মদ ইবনে হুসাইন বিরজান্দি** (ফার্সি: عبد علی محمد بن حسین بیرجندی) (মৃত্যু- ১৫২৮) ছিলেন একজন মুসলিম পণ্ডিত ; ১৬ শতকের বিশিষ্ট পারস্য জ্যোতির্বিদ, গণিতবিদ এবং পদার্থবিদ যিনি ইরান-এর বিরজান্দ শহরে বসবাস করতেন।

## জ্যোতির্বিজ্ঞান
আল-বিরজান্দি ছিলেন মনসুর ইবনে মুইন আল-দিন আল-কাশির শিষ্য, অপরদিকে বিখ্যাত ও সুপরিচিত উলুগ বেগের মানমন্দির নামে সমরকন্দের মানমন্দিরের একজন সদস্য । মহাজগতের গঠন নিয়ে আলোচনা করতে গিয়ে, আল-বিরজান্দি পৃথিবীর ঘূর্ণন নিয়ে আলী আল-কুশজি-এর বিতর্ক অব্যাহত রেখেছেন। পৃথিবী চলমান থাকলে কী ঘটতে পারে তার বিশ্লেষণে তিনি গ্যালিলিও গ্যালিলেই-এর "বৃত্তাকার জড়তা" ধারণার অনুরূপ একটি হাইপোথিসিস তৈরি করেন। যা তিনি নিম্নলিখিত
পর্যবেক্ষণমূলক পরীক্ষায় বর্ণনা করেছেন (কুতুবউদ্দিন আল-শিরাজি-এর একটি যুক্তির প্রতিক্রিয়া হিসাবে):

## রচনা
আল-বিরজান্দি ১৩ টিরও বেশি বই এবং গ্রন্থ লিখেছেন, যার মধ্যে রয়েছে:

* *শারহুত তাজকিরাহ*, এটি আল-তুসির স্মৃতিকথা *আত-তাজকিরাহ* গ্রন্থের একটি ভাষ্য, এই কাজটি পাঠকদের জন্য ব্যাখ্যা বিশ্লেষণ প্রদান করে এবং পূর্বসূরিদের দৃষ্টিভঙ্গি মূল্যায়ন করার সময় বিকল্প মতামতও প্রদান করে, যা ইসলামিক ভাষ্য ঐতিহ্যের সাথে সামঞ্জস্যপূর্ণ । ১৭ শতকের পাণ্ডুলিপির কিছু অনুলিপিতে লেখাটি কালো এবং লাল কালিতে লেখা হয়েছে যেখানে আলোচিত জ্যোতির্বিজ্ঞানের অনেক উপাদান চিত্রিত করা হয়েছে । বইটির ১১ তম অধ্যায় ১৭২৯ সালে জয়পুরে নয়নাসুখোপাধ্যায় সংস্কৃতে অনুবাদ করেছিলেন । ১১ তম অধ্যায়ে বিশেষভাবে তুসি যুগল-এর কথা বলা হয়েছে, প্রধানত যখন এই ধারণাগুলিকে চন্দ্র তত্ত্বে প্রয়োগ করা হয়। বিরজান্দি গতির দুটি বিন্দুর মধ্যে অবস্থানরত মহাকাশীয় গোলকের প্রয়োগকে আপত্তি করেন । তুসি যুগল-এর বক্ররেখা বা গোলাকার ধারণা সম্পর্কে কথা হচ্ছে যে, এটি একটি সামান্য অনুদৈর্ঘ্য প্রবণতা তৈরি করে। একজন পার্সিয়ান বিশেষ অনুরাগী মুহাম্মদ আবিদা নয়নসুখাকে এটি সংস্কৃতে রচনা করার জন্য নির্দেশনা জ্ঞাপক অনুমতি দেয়। কুসুবা এবং পিঙ্গরি সংস্কৃতের একটি সংস্করণ এবং একটি পৃথক বিভাগে, আরবি মূলের মুখোমুখি একটি ইংরেজি অনুবাদ উপস্থাপন করে। এই অধ্যায়টি ১৯ শতকের শেষের দিক থেকে ইউরোপীয় পণ্ডিতদের মধ্যে মনোযোগ আকর্ষণ করেছে। আল-বিরজান্দি তাজকিরাহ ২, অধ্যায় ১১, এবং এর সংস্কৃত অনুবাদ কুসুবা কে. এবং পিঙ্গরি ডি কর্তক ।  was published in 2001 by Brill Academic Publishers.
* *শারহ-ই বিস্ত বাব দার মা'রিফাত-ই আ'মাল-ই আল-আসতুরলাব* - নাসির আল-দীন আল-তুসির "অ্যাস্ট্রোল্যাবের ব্যবহার নিয়ে বিশটি অধ্যায় সম্পর্কিত মন্তব্য"; ফার্সি
* *রিসালাহ ফি আলাত আল-রাসাদ* (পর্যবেক্ষণমূলক যন্ত্রের পত্র); আরবীতে।
* *তাজকিরাতুল আহবাব ফি বায়ানিত তাহাবুব* (বন্ধুদের স্মৃতিচারণ: বন্ধুত্বের ব্যাখ্যা সম্পর্কে (সংখ্যার); আরবিতে.
বিরজান্দি তার ভাষ্য ছাড়াও বিভিন্ন ক্ষেত্রে অবদান রেখেছেন। তার কাজের মধ্যে এফিমেরাইডের অধ্যয়ন, জ্যোতির্বিদ্যা পর্যবেক্ষণের যন্ত্র এবং সৃষ্টিতত্ত্ব অন্তর্ভুক্ত ছিল। তিনি হাবিব আল্লাহর সাথে সম্পৃক্ত গ্রহের আকার ও দূরত্ব নির্ধারণেও কাজ করেছেন।

তিনি ধর্মতত্ত্বের ক্ষেত্রেও কাজ করেছিলেন এবং 8১৪৭৮/১৪৭৯ সালে পঞ্জিকাগুলির একটি সিরিজ তৈরি করেছিলেন।

## তথ্যসূত্র

বিষয়শ্রেণী:বিরজান্দের ব্যক্তি
বিষয়শ্রেণী:১৫২৮-এ মৃত্যু
বিষয়শ্রেণী:ইরানি বিজ্ঞানী
বিষয়শ্রেণী:১৬শ শতাব্দীর ইরানি গণিতবিদ
বিষয়শ্রেণী:জন্মের সাল অজানা
বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:মধ্যযুগীয় ইসলামের গণিতবিদ
বিষয়শ্রেণী:মধ্যযুগীয় ইসলামের পদার্থবিদ
বিষয়শ্রেণী:মধ্যযুগীয় পদার্থবিদ
রিউতা কোইকে

**রিউতা কোইকে** (, ; জন্ম: ২৯ আগস্ট ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

## প্রারম্ভিক জীবন
রিউতা কোইকে ১৯৯৫ সালের ২৯শে আগস্ট তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:ইয়োকোহামা এফ মারিনোসের খেলোয়াড়
বিষয়শ্রেণী:স্পোর্টিং লোরেকেনের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:জাপানি প্রবাসী ফুটবলার
বিষয়শ্রেণী:জে২ লিগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:কাশিমা অ্যান্টলার্সের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
শারজাহ ইসলামি সভ্যতা জাদুঘর

**শারজাহ ইসলামিক সভ্যতা জাদুঘর** হল সংযুক্ত আরব আমিরাত (ইউএই)-এ শারজাহ'তে অবস্থিত একটি বিখ্যাত জাদুঘর। ২০০৮ সালে খোলা জাদুঘরটি ইসলামী সংস্কৃতিকে অন্তর্ভুক্ত করে, যেখানে মুসলিম বিশ্বের ৫০০০ টিরও বেশি নিদর্শন রয়েছে। বস্তু-সামগ্রীর মধ্যে রয়েছে ক্যালিগ্রাফি, খোদাই, সিরামিক, কয়েন, কাঁচ, পান্ডুলিপি, ধাতুর কাজ এবং বৈজ্ঞানিক যন্ত্র। এটি পূর্বে 'ইসলামিক জাদুঘর' নামে পরিচিত ছিল এবং বর্তমান ভবনে স্থানান্তরিত ও পুনঃস্থাপনের আগে ১৯৯৬ সালে খোলা হয়েছিল।

## অবস্থান
জাদুঘরটি শারজাহ ক্রিক থেকে রাস্তার বিপরীত দিকে আল মাজাররাহ এলাকার কর্নিক স্ট্রিটে অবস্থিত। এটির বিশাল আকার এবং বৈশিষ্ট্যযুক্ত সোনালি গম্বুজের কারণে এটি খোলামেলাভাবে দৃশ্যমান। জাদুঘরটি শারজার ঐতিহাসিক কেন্দ্রে মাজাররাহ ওয়াটারফ্রন্টে একটি বিল্ডিংয়ে অবস্থিত যা মূলত একটি সুক (ইনডোর মার্কেট) হিসাবে নির্মিত হয়েছিল।

সংযুক্ত আরব আমিরাতের সুপ্রিম কাউন্সিলের সদস্য এবং শারজাহ-এর শাসক শেখ সুলতান বিন মুহাম্মদ আল-কাসিমি ৫ জুন ২০০৮ সালে জাদুঘরটি উদ্বোধন করেন। এটি নভেম্বর ২০১৮-এ তার দশম জন্মদিন উদযাপন করেছে, বার্লিনের মিউজিয়াম অফ ইসলামিক আর্ট-এর সহযোগিতায় 'ক্রসরোডস: কালচারাল এক্সচেঞ্জ বিটুইন ইসলামিক সিভিলাইজেশন, ইউরোপ অ্যান্ড বিয়ন্ড' শীর্ষক প্রদর্শনীর মাধ্যমে।

## প্রদর্শনী

জাদুঘরটি পাঁচ হাজারেরও বেশি ইসলামিক নিদর্শন প্রদর্শন করে যা বিশ্বব্যাপী সংগ্রহ করা হয়েছে এবং সাতটি বিষয়ভিত্তিক গ্যালারিতে প্রদর্শিত হয়েছে, এগুলোর ছয়টি হাউজিং স্থায়ী প্রদর্শনী নিবেদিত।

ইসলামের ইতিহাস ও প্রকৃতিকে উৎসর্গ করা একটি গ্যালারি, ইসলামিক বিশ্বাস-এ আবু বকর গ্যালারি, অন্যান্য বস্তুর মধ্যে তৃতীয় খলিফা উসমান ইবনে আফফানের কোরানের একটি অনুলিপি প্রদর্শন করে, যিনি ৬৪৪-৬৫৬ খ্রিস্টাব্দ পর্যন্ত শাসন করেছিলেন। এটি একটি কিসওয়ার মতো বিরল বস্তুর পাশাপাশি মক্কায় কাবার জন্য ব্যবহৃত আচ্ছাদন, শারজাহ নাগরিকদের তৎকালীন কঠিন হজ যাত্রা শুরু করার প্রথম দিকের কালো এবং সাদা ছবি।

ইসলামিক বিজ্ঞান, প্রযুক্তি এবং উদ্ভাবনের ইতিহাসে নিবেদিত একটি গ্যালারি, ইবন আল-হাইথাম গ্যালারি অফ সায়েন্স অ্যান্ড টেকনোলজি, জটিল প্রারম্ভিক ঘড়ি, নেভিগেশন সহায়ক এবং অস্ত্র সহ ইসলামিক বৈজ্ঞানিক অগ্রগতি প্রদর্শন করে। আরও চারটি গ্যালারী যুগ যুগ ধরে ইসলামিক শিল্প প্রদর্শন করে, সেইসাথে বিনয়ী ফ্যাশন এবং সমসাময়িক কিছু টুকরো প্রদর্শন।

কেন্দ্রীয় বুলেভার্ড বরাবর প্রদর্শনের মধ্যে ইসলামিক মুদ্রার পাশাপাশি ঘড়ি এবং অন্যান্য আইটেম রয়েছে।

একটি সপ্তম গ্যালারীতে অস্থায়ী প্রদর্শনী রয়েছে, যেখানে অন্যান্য জাদুঘরের সাথে নিয়মিত প্রদর্শনী করা হয়েছে, যার মধ্যে রয়েছে অটোমান মাস্টারপিস থেকে শুরু করে বুদাপেস্টের ফলিত শিল্প জাদুঘর থেকে মালয়েশিয়ার ইসলামিক আর্টস মিউজিয়াম থেকে ফার্সি ক্যালিগ্রাফি।

## সুযোগ-সুবিধা

জাদুঘরটিতে প্রার্থনা কক্ষ, একটি ক্যাফেটেরিয়া, একটি স্যুভেনির শপ, প্রশস্ত পার্কিং, বিশ্রাম কক্ষ ইত্যাদি সুযোগ-সুবিধা এবং প্রতিবন্ধীদের জন্য হুইল চেয়ার অ্যাক্সেস রয়েছে।

## আরও দেখুন
* শারজাহ জাদুঘর বিভাগ

## তথ্যসূত্র

## বহিঃসংযোগ
* শারজাহ ইসলামি সভ্যতা জাদুঘর-এর ওয়েবসাইট

বিষয়শ্রেণী:Art museums established in 2008
বিষয়শ্রেণী:Art museums and galleries in the United Arab Emirates
বিষয়শ্রেণী:Museums in Sharjah (city)
বিষয়শ্রেণী:Decorative arts museums
বিষয়শ্রেণী:Civilization museums
বিষয়শ্রেণী:Islamic culture
বিষয়শ্রেণী:Islamic museums
বিষয়শ্রেণী:Domes
বিষয়শ্রেণী:2008 establishments in the United Arab Emirates
বিষয়শ্রেণী:Arab art scene
বিষয়শ্রেণী:ইসলামি সংস্কৃতি
বিষয়শ্রেণী:ইসলামি জাদুঘর
বিষয়শ্রেণী:গম্বুজ
র‍্যাচেল শেলি

**র‍্যাচেল শেলি** (জন্ম ২৫ আগস্ট ১৯৬৯) একজন ব্রিটিশ অভিনেত্রী ও মডেল। তিনি *দ্য এল ওয়ার্ড* ধারাবাহিক এবং অস্কার মনোনীত বলিউডের বিখ্যাত চলচ্চিত্র *[[লগান|লগানে]]* অভিনয়ের জন্য পরিচিত।

## প্রাথমিক জীবন
র‍্যাচেল আইরিন শেলি ২৫ আগস্ট ১৯৬৯ সালে উইল্টশায়ার, ইংল্যান্ড, যুক্তরাজ্যে জন্মগ্রহণ করেন এবং প্রাথমিকভাবে লন্ডনে বেড়ে ওঠেন।চার ভাইবোনের মধ্যে তিনি সবচেয়ে ছোট। তার এক বড় বোন এবং দুই বড় ভাই রয়েছে।হান্টিংডনে স্কুলে যাওয়ার আগে শৈশবে শেলি তিন বছর মাল্টায় কাটিয়েছিলেন।১৯৯২ সালে শেফিল্ড বিশ্ববিদ্যালয় থেকে ইংরেজি এবং নাট্যকলায় বিএ অনার্স সহ স্নাতক পাশ করার পর তিনি এডিনবার্গের একটি স্থানীয় থিয়েটার কোম্পানিতে যোগ দেন এবং শেফিল্ডে একটি কমিউনিটি থিয়েটার কোম্পানি স্থাপন করেন। তার অভিনয় ক্যারিয়ারকে আরও এগিয়ে নিতে তিনি লন্ডনে স্থানান্তরিত হন।

## অভিনয়জীবন
শেলি সম্ভবত ধারাবাহিক *দ্য এল ওয়ার্ড* এ হেলেনা পি'বডির চরিত্রে অভিনয়ের জন্য সবচেয়ে বেশি পরিচিত। অন্যান্যদের মধ্যে রয়েছে ২০০১ সালে অস্কার-মনোনীত হিন্দি চলচ্চিত্র *লগান* এবং ১৯৯৭ সালের চলচ্চিত্র *ফটোগ্রাফিং ফেইরিজ*। ২০১২ এবং ২০১৩ সালের প্রথম দিকে, তিনি বিবিসির জনপ্রিয় মেডিকেল নাটক *ক্যাজুয়ালটি*তে একজন পুলিশ সুপারিনটেনডেন্ট ইভোন রিপনের চরিত্রে অভিনয় করেন। শেলি ২০১৩ সালের ১৯ জানুয়ারি এই ধারাবাহিক থেকে বিদায় নেন।
অভিনয় ছাড়াও শেলি ''দ্য গার্ডিয়ান এবং ডিভা ম্যাগাজিনের জন্য নিবন্ধ লিখেছেন।

## ব্যক্তিগত জীবন
১৯৯৫ সাল থেকে র‍্যাচেল শেলি তার সঙ্গী ম্যাথিউ পাখিলের সাথে লন্ডনের নটিং হিলে বাস করছেন। ম্যাথিউ একজন টিভি লেখক, প্রযোজক ও পরিচালক। এডেন নামে তাদের একজন মেয়ে আছে, যে ২০০৯ সালের ৮ সেপ্টেম্বর জন্মগ্রহণ করেছে।

## অভিনীত চলচ্চিত্র

## টেলিভিশন

## তথ্যসূত্র

## বহিঃসংযোগ
*

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ অভিনেত্রী
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ইংরেজ টেলিভিশন অভিনেত্রী
আলী ইবনে আবু তালিবের হামদান অভিযান

**আলী ইবনে আবি তালিবের অভিযান**, ইয়েমেনের জনগণকে ইসলামে ধর্মান্তরিত করার জন্য ১০ হিজরি বা ৬৩১ খ্রিস্টাব্দে সংঘটিত হয়েছিল।

## সামরিক অভিযান
ভারতীয় বিশিষ্ট মুসলিম লেখক সফিউর রহমান মোবারকপুরী কর্তৃক ইসলামের নবী মুহাম্মাদ -এর জীবনী নিয়ে আধুনিক যুগে আরবি ভাষায় রচিত অন্যতম একটি সীরাত গ্রন্থ আর্-রাহীকুল মাখতূম (অর্থ: মোহরাঙ্কিত জান্নাতী সুধা) এর বর্ণনা অনুসারে, খালিদ ইবন আল-ওয়ালিদকে হামদানের লোকদের সাথে ইসলামের দিকে আহ্বান করার জন্য নিযুক্ত করা হয়েছিল। তিনি সেখানে তাদের সাথে ৬ মাস অবস্থান করলেন কিন্তু তারা ধর্মান্তরিত হননি। তারপর মুহাম্মদ আলী ইবনে আবি তালিবকে সেখানে পাঠালেন । আর খালিদ সেখান থেকে মুহাম্মদের কাছে ফিরে এলেন। আলী তাদের ইসলাম গ্রহণের জন্য আহ্বান জানান (এবং তাদের কাছে মুহাম্মদের একটি বার্তা জানিয়েছিলেন) এবং তারা সাড়া দিয়ে ইসলাম গ্রহণ করে। আলী তখন নবী মুহাম্মদকে তার সাফল্যের কথা লিখেছিলেন, যার পরিপ্রেক্ষিতে মুহাম্মদ এই বলে উত্তর দিয়েছিলেন যে, "হামদানের উপর শান্তি বর্ষিত হোক, হামদানের উপর শান্তি বর্ষিত হোক"। খালিদ ইবনুল ওয়ালিদ ৬ মাসেও হামদানের জনগণকে ধর্মান্তরিত করতে সক্ষম হননি, কিন্ত আলী ১ দিনের মধ্যে হামদানের সমস্ত লোককে ধর্মান্তরিত করতে সক্ষম হন ।

## ইসলামিক প্রাথমিক উৎস

মুসলিম আইনবিদ তাবারী ঘটনাটি উল্লেখ করেছেন, তিনি লিখেছেন:
আল-বারা ইবনে আজিব: রাসূলুল্লাহ সাল্লাল্লাহু আলাইহি ওয়া আলিহি ওয়াসাল্লাম খালিদ ইবনে আল-ওয়ালিদকে ইয়েমেনের জনগণকে ইসলামের দাওয়াত দিতে পাঠান, আর যারা তার সঙ্গে গিয়েছিল তাদের মধ্যে আমিও ছিলাম ৷ তিনি ছয় মাস ধরে এই বিষয়ে যথা সাধ্য চেষ্টা করেন কিন্তু তারা সাড়া দেয়নি, তাই রাসূলুল্লাহ সাল্লাল্লাহু আলাইহি ওয়া আলিহি ওয়াসাল্লাম আলী ইবনে আবি তালিবকে পাঠালেন এবং তাকে আদেশ দিলেন যে, খালিদ ও তার সাথে যারা ছিল তারা যেন ফিরে আসে, কিন্তু তাদের কেউ যদি তাকে অনুসরণ করতে চায় তবে তাকে অনুমতি দেওয়া উচিত। আল-বারা বলেন, "আমি একজন ওখানে থেকে গিয়েছিলাম যে কিনা আলীর অনুসরণ করতাম, আমরা ইয়েমেনের সীমান্তে পৌঁছানোর সাথে সাথে লোকেরা খবর পেল। তারা তার চারপাশে জড়ো হল এবং আলী আমাদেরকে সকালের নামাযে ইমামতি করলেন। যখন তিনি শেষ করলেন (নামাজ),তখন আমাদেরকে তিনি এক সারিতে দাঁড় করিয়ে দিলেন। তারপর তিনি আমাদের সামনে চলে গেলেন, আল্লাহর গুণ গান ও প্রশংসা করলেন, তারপর তাদের কাছে রসূলের চিঠি পড়লেন। হামদানের সবাই একদিনে ইসলাম গ্রহণ করে নেয় এবং তিনি বিষয়টি আল্লাহর রসূলকে লিখে পাঠায়। নবী যখন আলীর চিঠি পড়েন, তখন তিনি আল্লাহর কাছে সিজদায় পড়ে যান। তারপর সিজদা থেকে তিনি উঠে বসলেন এবং বললেন, 'হামদানের উপর শান্তি বর্ষিত হোক, হামদানের উপর শান্তি বর্ষিত হোক। [হামদান ধর্মান্তরিত হওয়ার পর] সফলভাবেই ইয়েমেনের লোকেরা তাদের ইসলাম গ্রহণের সাথে অনুসরণ করে।

## আরও দেখুন
* মুহাম্মাদের সামরিক জীবন
* মুহাম্মাদের নেতৃত্বে যুদ্ধের তালিকা

## তথ্যসূত্র

বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:৬৩১
মালবিকা কানন

**মালবিকা কানন** (২৭ ডিসেম্বর   ১৯৩০ – ১৭ ফেব্রুয়ারি  ২০০৯) ছিলেন ভারতীয় শাস্ত্রীয় সংগীতের একজন খ্যাতনামা কণ্ঠশিল্পী।

## জীবনী
মালবিকার জন্ম ১৯৩০ খ্রিস্টাব্দের ২৭ ডিসেম্বর  ব্রিটিশ ভারতের অধুনা উত্তর প্রদেশের  লখনউ-এ তাঁর পিতা সঙ্গীতশিল্পী  রবীন্দ্রলাল রায় ছিলেন বিষ্ণু নারায়ণ ভাতখন্ডের শিষ্য। মালবিকা ছোটবেলাতেই বেশ কয়েক বছর ধরে পিতার কাছে  ধ্রুপদ, ধামার এবং খেয়াল প্রভৃতি গায়কী শৈলীতে অভ্যস্ত হন। এরপর শান্তিদেব ঘোষ এবং সুচিত্রা মিত্রের কাছে রবীন্দ্রসঙ্গীতের শিক্ষা লাভ করেন। তিনি পিতার সঙ্গে দেশের নানান স্থানে সঙ্গীত সম্মেলনে উপস্থিত হন। পনের বৎসর বয়সে তিনি অল ইন্ডিয়া রেডিওতে রামকলি রাগের উপর প্রথম সঙ্গীত পরিবেশন করেন। পরের বৎসরে তিনি মধ্য প্রদেশের তানসেন সংগীত সমারোহের অনুষ্ঠানে প্রথম মঞ্চে সঙ্গীত পরিবেশন করেন।

মালবিকা যখন শান্তিনিকেতনের ছাত্রী ছিলেন, তখনই প্রখ্যাত সঙ্গীতশিল্পী অরকুট কান্নাভিরামের সঙ্গে আলাপ হয়। সেই আলাপেই তাঁদের বিবাহ হয় ১৯৫৮ খ্রিস্টাব্দের ২৮ ফেব্রুয়ারি কলকাতার মহারাষ্ট্র নিবাসে। সেখানে সানাই বাজিয়েছিলেন আলি আহমেদ হোসেন এবং যুগলবন্দিতে মেতে উঠেছিলেন ভীমসেন জোশী ও পাত্র অরকুট কান্নাভিরাম স্বয়ং। তারা পরবর্তীতে কিরানা ঘরানার আদলে নতুন এক গায়কী শৈলী প্রস্তুত করেন। কানন মালবিকাকে ঠুমরি শেখান। তিনি ভজন গানে অত্যন্ত পারদর্শী ছিলেন। বহু রেডিও সঙ্গীত সম্মেলনে তিনি তা পরিবেশন করেন। আইটিসি সঙ্গীত রিসার্চ আকাদেমিতে যেখানে তার স্বামী এ টি কানন কর্মধারের ভূমিকায় ছিলেন, মালবিকা ১৯৭৯ খ্রিস্টাব্দের জুলাই মাস থেকে প্রশিক্ষক হিসাবে যোগ দেন এবং আকাদেমির বিশেষজ্ঞ কমিটির সদস্য হন। মালবিকা কানন ২০০৯ খ্রিস্টাব্দের ১৭ ফেব্রুয়ারি কলকাতায় প্রয়াত হন।

## পুরস্কার
মালবিকা কানন ১৯৯৫ খ্রিস্টাব্দে আইটিসি সঙ্গীত রিসার্চ আকাদেমি পুরস্কার লাভ করেন এবং ভারত সরকার  ১৯৯৯-২০০০ খ্রিস্টাব্দের সংগীত  নাটক অকাদেমি পুরস্কার প্রদান করে।

## তথ্যসূত্র

বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:২০০৯-এ মৃত্যু
বিষয়শ্রেণী:১৯৩০-এ জন্ম
বিষয়শ্রেণী:উত্তরপ্রদেশের সঙ্গীতশিল্পী
আসহাবুল কারিয়া

**আসহাবুল কারিয়া** (আরবী: أصحاب القرية; অর্থাৎ জনপদের অধিবাসী), যারা **কওমে** **ইয়া-সীন** নামেও পরিচিত, হলেন এক প্রাচীন জনপদের অধিবাসী যাদের বর্ণনা পাওয়া যায় কুরআন শরীফে। এই জনপদের অবস্থান এবং অধিবাসীদের পরিচ​য় সম্পর্কে অনেক বাহাছের বিষয়।

## কুরআন শরীফে
কুরআন শরীফ অনুসারে, আল্লাহ এই বিশেষ কওমের জন্য দুজন নবীকে পাঠিয়েছিলেন। জনপদের লোকেরা তাদের কথা শুনতে অস্বীকার করলে আল্লাহ তাদের মজবুত করার জন্য তেসরা একজন নবীকে পাঠালেন। নবীরা লোকদের বলেছিলেন: "নিশ্চয় আমরা তোমাদের প্রতি পাঠানো রসূল"।  সম্প্রদায় নবীদের বাণীকে উপহাস করেছিল এবং বলেছিল "তোমরা তো আমাদের মতই মানুষ, রহমান তো কিছুই নাজিল করেননি। তোমরা শুধু মিথ্যাই বলছ!”  নবীগণ উত্তরে কওমকে ধমক দিয়ে বলেছিলেন: "আমাদের রব জানেন, অবশ্যই আমরা তোমাদের প্রতি পাঠানো রসূল আর স্পষ্টভাবে (আল্লাহর বাণী) প্রচার করাই আমাদের দায়িত্ব।।" 

কুরআনে বলা হয়েছে যে নবীদেরকে পাথর ছুঁড়ে মারার এবং নির্যাতনের হুমকি দেওয়া হয়েছিল,  কিন্তু তারা হার মানতে অস্বীকার করে এবং গুমরাহী বন্ধ করার জন্য এই কওমকে খবরদার করতে থাকে। অতঃপর জনপদের সুদূরপ্রান্ত থেকে এক ব্যক্তি ছুটে এল, যে লোকদেরকে পয়গামের প্রতি ঈমান আনার উপদেশ দিলো এবং তাদেরকে বললো: “হে আমার কওম! তোমরা রসূলদের অনুসরণ কর, অনুসরণ কর তাদের, যারা তোমাদের কাছে কোনো প্রতিদান চায় না, যারা নিজেরাই হেদায়ত লাভ করেছে।  বাদের আয়াতগুলি, যা ব্যক্তির বেহেশ্ত প্রবেশ করার বাখান করে, কিছু মুফসসির দ্বারা ব্যাখ্যা করা হয়েছে যে ঐ ব্যক্তি তার ঈমানের জন্য শহীদ হয়েছিল। 

## ব্যাখ্যা
মুফসসিররা জনপ্রিয়ভাবে এই জনপদটি আন্তাকিয়া শহর চিহ্নিত করেছেন।  যে সকল মুফসসিররা আন্তাকিয়া শহরটিকে চিহ্নিত করেছিলেন, তারা কিন্তু ঘটনার তারিখ নিয়ে বিভক্ত ছিলেন। একটি দল বিশ্বাস করেছিল যে এই ঘটনাটি ঈসা নবীর বাদে হয়েছিল এবং ব্যাখ্যা করেছিল যে এই প্রসঙ্গে কুরআনের "রসূল" লফজের এস্তেমাল তিনজন নবীকে নয় বরং **[[ঈসা]]<nowiki/>র তিনজন সাহাবীকে বোঝায় যাদের পয়গাম এলান করার জন্য [[আন্তাকিয়া|আন্তাকিয়ায়]] পাঠানো হয়েছিল**। শহীদের নাম কুরআন বা হাদীছের কোথাও স্পষ্টভাবে উল্লেখ করা হয়নি, যদিও তিনি **ইয়াসীনের মোমেন** হিসেবে পরিচিত।  ইবনে কাছীর তার তফসীরে একটি জনপরিচিত গুজব উল্লেখ করেছেন যাতে সাহাবীদেরকে শম'ঊন, ইঊহন্না এবং তেসরার নাম বুলুস করে শনাক্ত করা হ​য়।  অন্যান্য মুফসসিররা যারা বিশ্বাস করেন যে শহরটি আন্তাকিয়াকে নির্দেশ করে, তারা ব্যাখ্যা করেছেন যে এটি একটি অনেক পুরানা ঘটনার বয়ান, এবং উল্লেখিত তিনজন রসূল প্রকৃতপক্ষে নবী ছিলেন, যথা সাদুক, মাসদুক এবং শালুম। 

## তথ্যসূত্র

বিষয়শ্রেণী:সেমেটিক জাতি
বিষয়শ্রেণী:প্রাচীন জনগোষ্ঠী
তাশদিদ

থাম্ব
**তাশদিদ** বা **শাদ্দাহ** (   **', "[জোর] চিহ্ন", একই মূল থেকে মৌখিক বিশেষ্য দ্বারাও বলা হয়, **তাশদিদ**  **' শাব্দিক অনুবাদ- "জোর") আরবি বর্ণমালার সাথে ব্যবহৃত বৈশিষ্ট্যিসূচকগুলোর মধ্যে একটি, যা একটি দ্বিরুক্তিকৃত ব্যঞ্জনবর্ণ নির্দেশ করে। এটি কার্যকরীভাবে লাতিন, ইতালীয়, সুইডিশ এবং প্রাচীন গ্রীকের মতো ভাষার অর্থোগ্রাফিতে একটি ব্যঞ্জনবর্ণ দুইবার লেখার সমতুল্য। আর এইভাবে আরবি প্রতিবর্ণীকরণের বেশিরভাগ স্কিমে ল্যাটিন লিপিতে রেন্ডার করা হয়, যেমন  = **' '[[বেদানা]]'।

== গঠন ==
আকারে এটি একটি ছোট অক্ষর  ''s(h)in'', ''শাদ্দাহের'' জন্য দাঁড়ানো। এটি অষ্টম শতাব্দীতে আল-খলিল ইবনে আহমাদ কবিতার জন্য তৈরি করেছিলেন। আগে এক্ষেত্রে একটি বিন্দু ব্যবহার করা হত।


== অন্যান্য বৈশিষ্ট্যসূচকের সঙ্গে সমন্বয় ==
যখন একটি তাশদিদ একটি ব্যঞ্জনবর্ণে ব্যবহার করা হয় যা একটি যবর /আ/ নেয়, তখন যবর তাশদিদের উপরে লেখা হয়। যদি ব্যঞ্জনবর্ণটি যের /i/ নেয়, তবে এটি ব্যঞ্জনবর্ণের নীচে তার স্বাভাবিক স্থানের পরিবর্তে ব্যঞ্জনবর্ণ এবং  মধ্যে লেখা হয়, তবে এই শেষ ক্ষেত্রে একটি একচেটিয়াভাবে আরবি ভাষায়ই ব্যবহার হয়, আরবি লিপি ব্যবহার করা অন্যান্য ভাষায় নয়।


উদাহরণস্বরূপ, অক্ষর  এর উপর বৈশিষ্ট্যসূচকএর অবস্থান দেখুন  নিম্নলিখিত শব্দে:

হাতে আরবি লেখার সময়, প্রথমে  এবং তারপর স্বরবর্ণ বৈশিষ্ট্যসূচক লেখার প্রথা রয়েছে।

ইউনিকোড উপস্থাপনায়,  স্বরবর্ণের আগে বা পরে প্রদর্শিত হতে পারে এবং বেশিরভাগ আধুনিক ফন্ট উভয় বিকল্প পরিচালনা করতে পারে। যাইহোক, ক্যানোনিকাল ইউনিকোডের ক্রমানুসারে  স্বরবর্ণ বৈশিষ্ট্যসূচক অনুসরণ করে প্রদর্শিত হয়, যদিও ধ্বনিগতভাবে এটি সরাসরি ব্যঞ্জনবর্ণের অক্ষর অনুসরণ করা উচিত।

== ব্যঞ্জনবর্ণের দৈর্ঘ্য চিহ্নিত করার তাৎপর্য ==
আরবীতে ব্যঞ্জনবর্ণের দৈর্ঘ্য বিপরীত:  **' মানে "তিনি অধ্যয়ন করেছেন", যখন  **' মানে "তিনি শিখিয়েছেন";  **' মানে "একজন যুবক কেঁদেছিল" যখন  **' মানে "একটি যুবককে কাঁদতে বাধ্য করা হয়েছিল"।



বিশেষ্য বা ক্রিয়ার ফর্মের কারণে একটি ব্যঞ্জনবর্ণ দীর্ঘ হতে পারে; যেমন, ক্রিয়ার কার্যকারক ফর্মের জন্য মূলের দ্বিতীয় ব্যঞ্জনবর্ণটি দীর্ঘ হওয়া প্রয়োজন, যেমন উপরের **', বা ব্যঞ্জনবর্ণের একীকরণের মাধ্যমে, উদাহরণস্বরূপ **' আরবি নির্দিষ্ট নিবন্ধের সমস্ত ''দন্তীয়'' ব্যঞ্জনবর্ণের সাথে মিলিত হয়, যেমন (  ) **' এর পরিবর্তে **', অথবা মেটাথেসিসের মাধ্যমে, শব্দের পরিবর্তন, উদাহরণস্বরূপ  **' 'কম, কম' (*  এর পরিবর্তে **' ),  এর তুলনায় **' 'বৃহত্তর'।

একটি দীর্ঘ ব্যঞ্জনবর্ণ দ্বারা বন্ধ একটি উচ্চারণ একটি দীর্ঘ উচ্চারণ করা হয়. এটি স্ট্রেস এবং প্রসোডি উভয়কেই প্রভাবিত করে। শব্দের শেষ থেকে প্রথম দীর্ঘ উচ্চারণে চাপ পড়ে, তাই  **' (বা, iʻrāb, **' সাথে)  এর বিপরীতে **',   "ভালোবাসা, আগাপে " ম  এর বিপরীতে **' '(অভিজ্ঞতামূলক) জ্ঞান'। আরবি আয়াতে, মিটার স্ক্যান করার সময়, একটি দীর্ঘ ব্যঞ্জনবর্ণ দ্বারা বন্ধ একটি শব্দাংশকে দীর্ঘ হিসাবে গণনা করা হয়, ঠিক যেমন ব্যঞ্জনবর্ণ দ্বারা বন্ধ হওয়া অন্য শব্দাংশ বা একটি দীর্ঘ স্বরবর্ণে শেষ হওয়া একটি শব্দাংশ:  **' 'তুমি কি সত্যিই প্রশংসা করবে না...?' **' হিসাবে স্ক্যান করা হয় : সংক্ষিপ্ত, দীর্ঘ, দীর্ঘ, সংক্ষিপ্ত, দীর্ঘ, সংক্ষিপ্ত।

## আরও দেখুন

* আরবি বর্ণমালা

## তথ্যসূত্র

বিষয়শ্রেণী:হরকত
অনূর্ধ্ব-১৯ নারী টি২০ বিশ্বকাপ

**আইসিসি অনূর্ধ্ব-১৯ মহিলা টি২০ বিশ্বকাপ** হল আন্তর্জাতিক ক্রিকেট কাউন্সিল পরিচালিত মহিলাদের জাতীয় অনূর্ধ্ব-১৯ ক্রিকেট দলগুলির মধ্যেকার আন্তর্জাতিক ক্রিকেট প্রতিযোগিতা। প্রথম প্রতিযোগিতার আসর বসবে দক্ষিণ আফ্রিকায়, জানুয়ারি ২০২৩-এ। সকল ম্যাচ খেলা হবে টি২০ ফরম্যাটে।

## ইতিহাস
আসাদের প্রতিযোগিতাতে ২০২১ সালের জানুয়ারি মাসে সংঘটিত হওয়ার কথা ছিল। তাই, ২০২০ সালের নভেম্বরে আইসিসি প্রতিযোগিতার জন্য সময়সূচি নির্ধারণ করে। আয়োজক হিসেবে বাংলাদেশ ক্রিকেট বোর্ড সেই প্রতিযোগিতা কোভিড-১৯ মহামারীর জন্য ২০২১-এর ডিসেম্বরে হবার কথা ঘোষণা করে।

কিন্তু প্রতিযোগিতাটি পুনরায় বাতিলরুপে ঘোষিত হয় এবং ২০২৩-এ জানুয়ারিতে অনুষ্ঠিত হবার কথা ঘোষিত হয়।

পরে ২০২২-এর জানুয়ারিতে আইসিসির সিইও জিওফ অ্যালারডাইস ঘোষণা করেন, আইসিসি দ্রুত এই প্রতিযোগিতা চালু করার জন্য আয়োজক নির্ধারণ করতে যাচ্ছে।

১৩ নভেম্বর ২০২২-এ, আইসিসি ২০২৫ ও ২০২৭ আসরের আয়োজক হিসেবে যথাক্রমে থাইল্যান্ড-মালয়েশিয়া যৌথ ও বাংলাদেশ-নেপাল যৌথ দেশদ্বয়ের নাম ঘোষণা করে।

## ফাইনাল খেলা

## দলসমূহের পারফরম্যান্স

## দলসমূহের আত্মপ্রকাশ

## তথ্যসূত্র


বিষয়শ্রেণী:২০২১-এ প্রতিষ্ঠিত
বিষয়শ্রেণী:নারীদের বিশ্ব চ্যাম্পিয়নশিপ
বিষয়শ্রেণী:আন্তর্জাতিক ক্রিকেট কাউন্সিলের ঘটনা
বিষয়শ্রেণী:নারী ক্রিকেট বিশ্বকাপ প্রতিযোগিতা
বিষয়শ্রেণী:আন্তর্জাতিক নারী ক্রিকেট প্রতিযোগিতা
বিষয়শ্রেণী:নারী টুয়েন্টি২০ ক্রিকেট
ত্রিপুরী জাতীয়তাবাদ

**ত্রিপুরী জাতীয়তাবাদ** একটি আদর্শ যা ত্রিপুরী জনগণের আত্মনিয়ন্ত্রণকে সমর্থন করে। সংঘাতটি মূলত জাতিগত ও ত্রিপুরী সম্প্রদায় ভিত্তিক, এই অঞ্চলের আদিবাসীরা ত্রিপুরার দেশীয় রাজ্যের জনসংখ্যার স্পষ্ট সংখ্যাগরিষ্ঠতা তৈরি করেছিল, যার ফলে অঞ্চলটি ১৯৪৯ সালে ত্রিপুরা রাজ্য হিসাবে ভারত প্রজাতন্ত্রে যোগ দেয়।

এই সমস্যাটি ত্রিপুরায় বেশ কয়েকটি সশস্ত্র বিদ্রোহ ও বিদ্রোহের দিকে পরিচালিত করেছে। ১৯৫০ সালে একটি বিদ্রোহ হয়েছিল এবং ১৯৮০ থেকে ২০০০-এর দশকে সশস্ত্র সংঘাত চলতে থাকে। ১৯৮৯ সাল থেকে, সশস্ত্র বিদ্রোহের নেতৃত্বে ছিল ন্যাশনাল লিবারেশন ফ্রন্ট অফ ত্রিপুরা ও অল ত্রিপুরা টাইগার ফোর্স। বাঙালি পক্ষ তাদের নিজস্ব বেসামরিক বাহিনী গঠন করে প্রতিশোধ নেয়, যেমন ইউনাইটেড বেঙ্গলি লিবারেশন টাইগার ফ্রন্ট, যা ২০০০ সালে বেশ কয়েকটি ত্রিপুরী গ্রাম ধ্বংস করেছিল।

এনএলএফটিকে বিশ্বের দশটি সবচেয়ে সক্রিয় সন্ত্রাসী গোষ্ঠীর মধ্যে একটি হিসাবে ন্যাশনাল মেমোরিয়াল ইনস্টিটিউট ফর দ্য প্রিভেনশন অফ টেরোরিজম দ্বারা শ্রেণীবদ্ধ করা হয়েছে এবং তাদের বিরুদ্ধে জোরপূর্বক খ্রিস্টান ধর্মে ধর্মান্তরিত করার অভিযোগ রয়েছে।

২০০০ সালে ত্রিপুরা জঙ্গি কার্যকলাপে শীর্ষে পৌঁছেছিল ও সেই বছরে ৫১৪টি সন্ত্রাস-সংক্রান্ত প্রাণহানির ঘটনা ঘটেছে। ২০১২ সাল পর্যন্ত নিরাপত্তা ব্যবস্থা ও আলোচনার মাধ্যমে আত্মসমর্পণের মাধ্যমে কর্তৃপক্ষের দ্বারা অভ্যুত্থান নিয়ন্ত্রণে আনা হয়েছে।

## সংগঠন ও জঙ্গি গোষ্ঠী
ত্রিপুরী রাজনৈতিক সংগঠন ও জঙ্গি গোষ্ঠীগুলির মধ্যে রয়েছে:

* অল ত্রিপুরা টাইগার ফোর্স
* ন্যাশনাল লিবারেশন ফ্রন্ট অফ ত্রিপুরা

## আরো দেখুন
* ত্রিপুরা উপজাতি এলাকা স্বায়ত্তশাসিত জেলা পরিষদ
* ত্রিপুরা বিদ্রোহ
* নাগা জাতীয়তাবাদ
* তামিল জাতীয়তাবাদ
* উত্তর-পূর্ব ভারতের বিদ্রোহ
* অসমীয়া জাতীয়তাবাদ
* আসাম আন্দোলন
* ইউনাইটেড লিবারেশন ফ্রন্ট অব আসাম
* আসাম সংঘাত

## তথ্যসূত্র

## বহিঃসংযোগ

* 
* 


বিষয়শ্রেণী:ভারতে বিচ্ছিন্নতাবাদ
বিষয়শ্রেণী:২০০০-এর দশকের সশস্ত্র সংঘাত
বিষয়শ্রেণী:১৯৯০-এর দশকের সশস্ত্র সংঘাত
বিষয়শ্রেণী:১৯৮০-এর দশকের সশস্ত্র সংঘাত
মুবারক মসজিদ (টিলফোর্ড)

**মুবারক মসজিদ** () ইংল্যান্ডের সারে কাউন্টির টিলফোর্ডের একটি মসজিদ। এটি বর্তমানে আহ্‌মদীয়া মুসলিম সম্প্রদায়ের আন্তর্জাতিক সদর দপ্তরের, *যা আনুষ্ঠানিকভাবে *'ইসলামাবাদ*' নামে পরিচিত*, মসজিদ হিসেবে ব্যবহৃত হচ্ছে। আহ্‌মদীয়া মুসলিম সম্প্রদায়ের পঞ্চম খলিফা মির্জা মাসরুর আহমদ ২০১৯ সালের ১৭ মে মসজিদটি উদ্বোধন করেন।

## স্থানের ইতিহাস
এই স্থানটি শিফ্যাচ ক্যাম্প স্কুল হিসাবে প্রতিষ্ঠিত হয়েছিল, যেটি ১৯৩৯ সালে নির্মিত ৩২টি ক্যাম্প স্কুলের মধ্যে একটি। এই স্কুলগুলো টমাস এস টেইট, টেইট অ্যান্ড লর্নের স্থপতিরা ক্যাম্প অ্যাক্ট ১৯৩৯ অনুসরণ করে নকশা করেছিল। দ্বিতীয় বিশ্বযুদ্ধের সময় এই স্থানটি লেটনের রুকহোল্ট রোড সেন্ট্রাল স্কুলের জন্য যুদ্ধকালীন উচ্ছেদ কেন্দ্র হিসাবে ব্যবহৃত হয়েছিল এবং ১৯৪৩ সালে কেন্দ্রটি বন্ধ হয়ে যায়। পরবর্তীতে ক্যাম্পটি ১৯৪৬ সালে ন্যাশনাল ক্যাম্প কর্পোরেশন কাছ থেকে সারে কাউন্টি কাউন্সিলের কাছে ইজারা দেওয়া হয়েছিল এবং ১৯৭৭ সাল পর্যন্ত এটি বন্ধ না হওয়া পর্যন্ত একটি সহ-শিক্ষামূলক বোর্ডিং স্কুল হিসাবে ব্যবহৃত হয়েছে। এই স্থানের জমিটি প্রথমে £৮০,০০০ পাউন্ডে বিক্রি করা হয়েছিল কিন্তু ১৯৮৪ সালে এটি আবার নিলামে তোলা হয়েছিল এবং আহমদিয়া মুসলিম অ্যাসোসিয়েশন জমিটি কিনে নেয় এবং ইসলামাবাদ নামকরণ করে।

ইসলামাবাদ স্থানটি ১৯৮৫ থেকে ২০০৪ সাল পর্যন্ত আহমদিয়া মুসলিম সম্প্রদায়ের বার্ষিক সম্মেলন জলসার জন্য ব্যবহার করা হয়েছিল। তারপর থেকে সম্মেলনটি আলটনের কাছে হাদীকাতুল মাহদীতে স্থানান্তরিত হয়েছে।

২০১৫ সালে, ওয়েভারলি কাউন্সিল  জায়গায় একটি নতুন মসজিদ এবং অন্যান্য সুবিধাদি নির্মাণের অনুমতি দেয় এবং কার্টার জোনাস কতৃর্ক সুবিধাগুলির সম্পূর্ণ আধুনিকীকরণ করা হয়েছিল।

## সদর দপ্তর
আহমদিয়া মুসলিম সম্প্রদায়ের আন্তর্জাতিক সদর দপ্তর ফজল মসজিদ, লন্ডন সম্প্রদায়ের চতুর্থ খলিফা মির্জা তাহির আহমদ ১৯৮৪ সালে পাকিস্তান থেকে আসার পর থেকে দীর্ঘ ৩৫ বছর ধরে সেবা করার পর ২০১৯ সালের ১৫ এপ্রিল ইসলামাবাদে স্থানান্তর করা হয়।

২০১৯ সালের ২৯ জুন সাধারণ নাগরিক ও ধর্মীয় নেতাদের উপস্থতিতে মসজিদটির আনুষ্ঠানিক উদ্বোধন করা হয়। উদ্ভোধন অনুষ্ঠানে এমপি ডমিনিক গ্রিভ, সাবেক অ্যাটর্নি জেনারেল, এমপি স্যার এড ডেভি, টিলফোর্ড প্যারিশ কাউন্সিলের চেয়ারপারসন ডেব্রা লি এবং ফার্নহামের সাবেক মেয়র ডেভিড অ্যাটফিল্ডসহ প্রায় ৩০০ জন অতিথি উপস্থিত ছিলেন।

## সু্যোগ-সুবিধা
মসজিদ ভবনটিতে একটি গম্বুজ এবং প্রতিটি পাখনায়  গ্লাসযুক্ত একটি জানালাসহ মোট ৩২টি পাখনা রয়েছে। মসজিদটিতে ১৩ মিটারেরও বেশি উচ্চতায় দুটি মিনার রয়েছে এবং প্রতিটি মিনারে একটি সোনালি রঙের মিনারশীর্ষ রয়েছে।

এই স্থানটি সুবিধাসমূহের মধ্যে রয়েছে:

* মোবারক মসজিদ
* খলিফার বাসস্থান
* ৩২টি অতিরিক্ত বাসস্থান
* প্রশাসনিক ভবন
* মুসলিম টেলিভিশন আহমদীয়া
* অশ্বারোহী কেন্দ্র
* ক্রীড়া হল এবং
* উঠান

এখানে আহমদিয়া আন্দোলনের চতুর্থ খলিফা মির্জা তাহির আহমদের সমাধিস্থলও রয়েছে।

## আরও দেখুন
* লন্ডন মসজিদ (ফজল মসজিদ)
* ইসলামিক স্থাপত্য

## তথ্যসূত্র

বিষয়শ্রেণী:যুক্তরাজ্যের আহমদীয়া মসজিদ
বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:২১শ শতাব্দীর মসজিদ
বিষয়শ্রেণী:ইংল্যান্ডের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০১৯-এ সম্পন্ন মসজিদ
বিষয়শ্রেণী:গম্বুজসহ মসজিদ
নাগা পার্বত্য জেলা, ব্রিটিশ ভারত

**নাগা পার্বত্য জেলা** ছিলো ব্রিটিশ ভারতের আসাম প্রদেশের একটি প্রাক্তন জেলা। নাগা পাহাড়ে অবস্থিত এই জেলায় প্রধানত নাগা উপজাতিরা বসবাস করত। এলাকাটি এখন নাগাল্যান্ড রাজ্যের অংশ।

## ইতিহাস

### ব্রিটিশ ঔপনিবেশিক শাসন
নাগা পার্বত্য জেলা ১৮৬৬ সালে ব্রিটিশ ভারত সরকার দ্বারা তৈরি করা হয়েছিল। এর সদর দপ্তর সামাগুটিং-এ অবস্থিত ছিল।

১৮৭৫ সালে, লোথা নাগা অঞ্চল জয় করা হয় ও এই জেলার সাথে যুক্ত করা হয়। ওহকাতে একটি প্রশাসনিক কেন্দ্র প্রতিষ্ঠিত হয়; এই কেন্দ্রটি ১৮৭৯ সালে কোহিমায় স্থানান্তরিত হয়। ১৮৮৯ সালে, আও অঞ্চলটি একটি মহকুমা হিসাবে নাগা পার্বত্য জেলার সাথে সম্পূর্ণরূপে সংযুক্ত করা হয়েছিল। বেশিরভাগ সেমা নাগা অঞ্চল (১৯০৪) ও কোন্যাক নাগা অঞ্চল (১৯১০) অন্তর্ভুক্ত করার জন্য জেলার সীমানা আরও প্রসারিত করা হয়েছিল। ১৯১২ সালে নাগা পার্বত্য জেলাকে আসাম প্রদেশের অংশ করা হয়। ভারত সরকার আইন ১৯১৯ নাগা পার্বত্য জেলাকে "অনগ্রসর অঞ্চল" হিসাবে ঘোষণা করেছে। এলাকাটিকে ব্রিটিশ ভারতীয় সাম্রাজ্য থেকে আলাদা একটি সত্তা হিসাবে বিবেচনা করা হয়েছিল।
জেলার ডেপুটি কমিশনার, সি আর পসনি, ১৯৪৫ সালে নাগা পার্বত্য জেলা উপজাতীয় পরিষদ প্রতিষ্ঠা করেন, যা পরবর্তীতে ১৯৪৫ সালে নাগা জাতীয় পরিষদে পরিণত হয়।

### ভারতের স্বাধীনতা ও রাষ্ট্রীয় মর্যাদা অর্জন পরবর্তী সময়
এজেড ফিজোর নেতৃত্বে, নাগা জাতীয় পরিষদ ব্যর্থভাবে একটি বিচ্ছিন্নতাবাদী আন্দোলনের নেতৃত্ব দেয়। ১৯৫০ সালে ভারতের সংবিধান প্রথম প্রকাশিত হলে, ষষ্ঠ তফসিল অনুসারে নাগা পার্বত্য জেলাকে উপজাতীয় জেলার "অংশ এ" বিভাগে রাখা হয়েছিল। অংশ এ অঞ্চলগুলো স্বায়ত্তশাসিত জেলা পরিষদের সহযোগিতায় আসাম সরকার দ্বারা শাসিত হওয়ার কথা ছিল। তবে নাগা নেতারা এই পরিকল্পনা প্রত্যাখ্যান করেন। পরবর্তীকালে, নাগা পার্বত্য জেলা, টুয়েনসাং বিভাগের সাথে (তৎকালীন উত্তর-পূর্ব সীমান্ত অঞ্চলের একটি "পার্ট বি" এলাকা) ১৯৫৭ সালে পররাষ্ট্র মন্ত্রণালয়ের অধীনে একটি নতুন প্রশাসনিক ইউনিট করা হয়েছিল। বিচ্ছিন্নতাবাদীদের সাথে আলোচনার পর, এই প্রশাসনিক ইউনিটকে পরবর্তীতে নাগাল্যান্ড নামে একটি পূর্ণাঙ্গ রাজ্যে পরিণত করা হয়।

## তথ্যসূত্র

## বহিঃসংযোগ

*  (১৯০৫) অ্যালেন, বিসি দ্বারা সম্পাদিত

বিষয়শ্রেণী:ব্রিটিশ ভারতের জেলা
বিষয়শ্রেণী:নাগাল্যান্ডের ইতিহাস
বিষয়শ্রেণী:১৮৮৬-এ ব্রিটিশ ভারতে প্রতিষ্ঠিত
বিষয়শ্রেণী:১৯৫৭-এ ভারতে বিলুপ্ত
বিটবাকেট

**বিটবাকেট** হল একটি গিট - ভিত্তিক সোর্স কোড রিপোজিটরি হোস্টিং পরিষেবা যা আটলাসিয়ানের মালিকানাধীন । গিটহাব এবং গিটল্যাব এর প্রতিদ্বন্দ্বী । Bitbucket সীমাহীন সংখ্যক ব্যক্তিগত সংগ্রহস্থল সহ বাণিজ্যিক পরিকল্পনা এবং বিনামূল্যে অ্যাকাউন্ট উভয়ই অফার করে।

## ইতিহাস
বিটবাকেট পূর্বে একটি স্বাধীন স্টার্টআপ কোম্পানি ছিল , যা ২০০৮ সালে জেসপার নহর দ্বারা প্রতিষ্ঠিত হয়েছিল । ২৯ সেপ্টেম্বর ২০১০-এ, বিটবাকেট-কে আটলাসিয়ান দ্বারা অধিগ্রহণ করা হয়েছিল। সেপ্টেম্বর ২০১৫ এ, অ্যাটলাসিয়ান তাদের স্ট্যাশ পণ্যের নাম পরিবর্তন করে বিটবাকেট সার্ভার রাখে। জুলাই ২০১৬ সালে, বিটবাকেট গিট লার্জ ফাইল স্টোরেজ (LFS) এর জন্য সমর্থন যোগ করেছে। ২০২০ সালে, Bitbucket তার মূল সংগ্রহস্থল Mercurial এর জন্য সমর্থন সরিয়ে দিয়েছে । 

## সেবা
এখানে ৩ রকম বিস্তার করা যায়।  সার্ভারে , তথ্য কেন্দ্রে এবং ক্লাউডে। 

### বিটবাকেট সার্ভার
বিটবাকেট সার্ভার (পূর্বে স্ট্যাশ নামে পরিচিত ) হল গিট সার্ভার এবং ওয়েব ইন্টারফেসর একটি সংমিশ্রণ পণ্য যা জাভাতে লেখা এবং অ্যাপাচি মাভেন দিয়ে তৈরি । এটি ব্যবহারকারীদের মৌলিক গিট ক্রিয়াকলাপগুলি করতে দেয় (যেমন কোড পর্যালোচনা করা বা মার্জ করা, GitHub- এর মতো ) কোডে পড়ার এবং লেখার অ্যাক্সেস নিয়ন্ত্রণ করার সময়। এটি অন্যান্য আটলাসিয়ান সরঞ্জামগুলির সাথে একীকরণও সরবরাহ করে। 

বিটবাকেট সার্ভার হল একটি বাণিজ্যিক সফ্টওয়্যার পণ্য যা প্রাঙ্গনে চালানোর জন্য লাইসেন্স করা যেতে পারে। আটলাসিয়ান বিটবাকেট সার্ভার বিনামূল্যে প্রদান করে ওপেন সোর্স প্রকল্পগুলিকে নির্দিষ্ট মানদণ্ড পূরণ করে, এবং অলাভজনক, বেসরকারি, অ-শিক্ষাগত, অ-বাণিজ্যিক, অরাজনৈতিক এবং ধর্মনিরপেক্ষ সংস্থাগুলিকে। একাডেমিক এবং বাণিজ্যিক গ্রাহকদের জন্য, সম্পূর্ণ সোর্স কোড একটি ডেভেলপার সোর্স লাইসেন্সের অধীনে উপলব্ধ। 

আটলাসিয়ান তাদের সার্ভার এবং ডেটা সেন্টার পণ্যে গুরুত্বপূর্ণ পরিবর্তন আনছে। তারা নতুন সার্ভার লাইসেন্সের বিক্রয় শেষ করতে চলেছে এবং ১৫ ফেব্রুয়ারি, ২০২৪ তারিখে সার্ভারের জন্য সহায়তা শেষ করতে চলেছে ।

### বিটবাকেট ক্লাউড
নিম্নলিখিত বৈশিষ্ট্য সমর্থন করে: 
* কোড পর্যালোচনা এবং মন্তব্য সহ অনুরোধগুলি টানা
* বিটবাকেট পাইপলাইন
* ব্যক্তিগত সঞ্চয় স্থান
* বিভিন্ন মার্কডাউন-এর মতো ফাইল ফরম্যাটে স্বয়ংক্রিয়ভাবে রেন্ডার করা README ফাইল সহ ডকুমেন্টেশন
* Git বড় ফাইল স্টোরেজ (LFS) । পূর্বে মার্কুরিয়াল সমন্বয় দিলেও ২০২০ ফেব্রুয়ারী থেকে তা বাতিল হয়েছে। 
* ত্রুটি পর্যবেক্ষণ
* উইকি পাতা তৈরী
* হিপচ্যাট সতর্কীকরণ

## সেবার মূল্য ধারা
তিন প্রকার মূল্যায়নে পরিষেবাগুলো পাওয়া যায়।  বিনামূল্য , স্ট্যান্ডার্ড এবং প্রিমিয়াম।

সীমাহীন ব্যক্তিগত সংগ্রহস্থল , জিরা সফটওয়্যার ইন্টিগ্রেশন, ট্রেলো ইন্টিগ্রেশন, সিআই/সিডি, সীমাহীন টান অনুরোধ পর্যালোচক , চেক মার্জ পরিষেবাগুলো সব মূল্য ধারায় উপলব্ধ। 

বিনামূল্য ক্ষেত্রে ব্যবহারকারীর সীমা ৫ জন পর্যন্ত ব্যবহারকারী , প্রতি মাসে ৫০ মিনিট বিল্ড সময় পাওয়া যায়, সর্বাধিক ১০টি ডিপ্লয়মেন্ট পরিবেশ ব্যবহার করা যায় ।

## প্রযুক্তিগত ত্রুটি ও সংশোধন
* ২৫শে মার্চ ২০২২ এ আটলাসিয়ান একটি সতর্কতা সহ সমস্ত জিনিসের আন্তঃসংযুক্ততা সম্পর্কে সতর্ক করেছে যে বিটবাকেট ডেটা সেন্টার এবং কনফ্লুয়েন্স ডেটা সেন্টারের কিছু সংস্করণের জন্য হ্যাজেলকাস্ট জাভা ডিসিরিয়ালাইজেশন দুর্বলতার সৌজন্যে একটি প্রযুক্তিগত ত্রুটি ধরা পড়েছে । সংশোধনগুলি বিটবাকেট 7.6.14, 7.17.6, 7.18.4, 7.19.4, 7.20.1 এবং 7.21.0-এ উপস্থিত রয়েছে ৷

## তথ্যসূত্র

বিষয়শ্রেণী:মুক্ত সফটওয়্যার
বিষয়শ্রেণী:প্রকল্প ব্যবস্থাপনা
বিষয়শ্রেণী:২০১০-এর অধিগ্রহণ ও একত্রীকরণ
নাগা পাহাড়

ডান|থাম্ব| নাগা পাহাড় হল নাগা জনগণের ঐতিহ্যবাহী আবাসভূমি।
**নাগা পাহাড়** হল প্রায়  উচ্চতায় বিশিষ্ট ভারত ও মিয়ানমার সীমান্তে অবস্থিত একটি পাহাড়। এটি একটি জটিল পর্বত ব্যবস্থা এবং এই পর্বতশ্রেণীর অংশকে ভারতের ও বর্মী নাগা স্ব-প্রশাসিত অঞ্চলে নাগা পাহাড় বলা হয়। নাগা পাহাড়ের সর্বোচ্চ বিন্দু হল সরমতি পর্বত (৩৮২৬ মিটার)।

## ব্যুৎপত্তি
"নাগা" শব্দটি বলতে নাগা লোকদের বোঝায়, যাদেরকে বর্মী ভাষায় "নাগা" বা "নাকা" বলা হত, যার অর্থ "কান ছিদ্র করা মানুষ"।

## ইতিহাস
ব্রিটিশ ভারতে পাহাড়ের বড় অংশ নাগা পার্বত্য জেলার অধীনে আসে। ১৮৬৬ সালে ব্রিটিশ ভারতের নিয়ন্ত্রণাধীন নাগা পাহাড়ের একটি অংশকে একটি জেলায় একত্রিত করা হয়। আওস (১৮৮৯), সেমাস (১৯০৪) ও কোন্যাকস (১৯১০) সহ বেশ কয়েকটি নাগা উপজাতির অঞ্চলগুলিকে সংযুক্ত করার মাধ্যমে নাগা পার্বত্য জেলার সীমানা ধীরে ধীরে সম্প্রসারিত হয়েছিল। ১৯১২ সালে জেলাটিকে আসাম প্রদেশের অংশ করা হয়। ভারত বিভক্তির পর এটি ১৯৬৩ সালে নাগাল্যান্ড নামক রাজ্য তৈরির জন্য তুয়েনসাং বিভাগের সাথে একীভূত হয়।

## ভূতত্ত্ব: জাতীয় ভূতাত্ত্বিক স্মৃতিস্তম্ভ

নাগাল্যান্ডের কিফিরে জেলার পুংগ্রোর কাছে **[[নাগা পাহাড় আফিওলাইট ক্ষেত্র]]** ভারতীয় ভূতাত্ত্বিক জরিপ দ্বারা তাদের সুরক্ষা, রক্ষণাবেক্ষণ, প্রচার এবং ভূ-পর্যটনের বর্ধনের জন্য ভারতের একটি জাতীয় ভূতাত্ত্বিক স্মৃতিস্তম্ভ ঘোষণা করা হয়েছে। এগুলো হল ভারতীয় মহাদেশীয় পাত সংস্থানে ম্যান্টেল এবং মহাসাগরীয় ভূত্বকের শতাংশের অফিওলিটিক শিলা। এগুলি মেসোজোয়িক এবং পরবর্তী সিনোজোয়িক শিলাগুলোর মিশ্রণ, যেমন আগ্নেয়, রূপান্তরিত ও পাললিক শিলা।

নাগা পাহাড় এর জটিলতা ও অবস্থানের কারণে দুই দেশের মধ্যে একটি প্রাকৃতিক বাধা তৈরি করেছে। নাগা পাহাড় আরাকান পর্বতমালার অংশ, যা উত্তরে ১২,৫৫২ ফুট পর্যন্ত প্রসারিত।

## পাদটীকা

## বহিঃসংযোগ

* বার্মা - ভূগোল
* গুগল বুকস, ''দক্ষিণ-পূর্ব এশিয়ার ভৌত ভূগোল''

বিষয়শ্রেণী:নাগাল্যান্ডের পর্বত
বিষয়শ্রেণী:মিয়ানমারের পর্বতমালা
বিষয়শ্রেণী:ভারতের পর্বতমালা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উত্তর-পূর্ব ভারতের পর্যটন
তারিক আহমদ করিম

**তারিক আহমদ করিম** একজন বাংলাদেশী কূটনীতিবিদ। তিনি মার্কিন যুক্তরাষ্ট্র ও ভারতে বাংলাদেশের রাষ্ট্রদূত হিসেবে দায়িত্ব পালন করেছেন। ২০২৩ সালের মার্চ থেকে স্বল্প সময়ের জন্য তিনি বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ এর চেয়ারম্যান হিসেবে দায়িত্ব পালন করেন।

## শিক্ষাজীবন
তারিক করিম ১৯৬০ সালে সেন্ট গ্রেগরিজ স্কুল থেকে মাধ্যমিক ও ১৯৬২ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৬৫ সালে স্নাতক ডিগ্রি অর্জন করে কর্মজীবনে প্রবেশ করেন। পরবর্তীতে তিনি যুক্তরাষ্ট্রের মেরিল্যান্ড বিশ্ববিদ্যালয়, কলেজ পার্ক থেকে স্নাতকোত্তর ডিগ্রি লাভ করেন।

## কর্মজীবন
১৯৬৫ সালে নটর ডেম কলেজে ইংরেজি বিভাগের শিক্ষক হিসেবে কর্মজীবন শুরু করেন তারিক করিম। এরপর ১৯৬৭ সালে তিনি পাকিস্তান ফরেন সার্ভিসে যোগ দেন।

১৯৯৫ থেকে ১৯৯৭ সাল পর্যন্ত তারিক অতিরিক্ত পররাষ্ট্র সচিব হিসেবে দায়িত্ব পালন করেন। ১৯৯৬ সালে গঙ্গার পানি বণ্টন আলোচনায় বাংলাদেশের হয়ে অংশগ্রহণ করেন এবং একটি ৩০ বছর মেয়াদি চুক্তি স্বাক্ষর করতে সক্ষম হন। ১৯৯৮ সালে তিনি বাংলাদেশ ফরেন সার্ভিস থেকে অবসর গ্রহণ করেন।

তারিক দক্ষিণ আফ্রিকায় বাংলাদেশের হাইকমিশনার ছিলেন। তিনি বতসোয়ানা, লেসোথো এবং নামিবিয়াতেও বাংলাদেশের প্রতিনিধিত্ব করেছেন।

২০০১ সালের এপ্রিলে তারিক করিম যুক্তরাষ্ট্রে বাংলাদেশের রাষ্ট্রদূত নিযুক্ত হন। ২০০২ সালের জানুয়ারি পর্যন্ত তিনি এ দায়িত্ব পালন করেন। সৈয়দ হাসান আহমদ তার স্থলাভিষিক্ত হন।

২০০৯ সালে তিনি ভারতে বাংলাদেশের হাই-কমিশনার হিসেবে লিয়াকত আলী চৌধুরীর স্থলাভিষিক্ত হন। ২০১৪ সাল পর্যন্ত তিনি এ পদে অধিষ্ঠিত ছিলেন।

তারিক ইন্ডিপেন্ডেন্ট বিশ্ববিদ্যালয়ের *সেন্টার ফর বে অব বেঙ্গল স্টাডিজ*-এর পরিচালক হিসেবে কাজ করছেন। ২০২১ সালের জানুয়ারিতে তিনি কসমস ফাউন্ডেশনে উপদেষ্টা হিসেবে যোগদান করেন।

## আরও দেখুন
* মোহাম্মদ জিয়াউদ্দিন
* ইকবাল মাহমুদ (কর্মকর্তা)

## তথ্যসূত্র

## বহিঃসংযোগ

* যুক্তরাষ্ট্রে বাংলাদেশের দূতাবাসের ওয়েবসাইটে আহমেদ তারিক করিম

বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেরিল্যান্ড বিশ্ববিদ্যালয়, কলেজ পার্কের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার শিক্ষক
বিষয়শ্রেণী:বাংলাদেশী মুসলিম
বিষয়শ্রেণী:যুক্তরাষ্ট্রে বাংলাদেশের রাষ্ট্রদূত
বিষয়শ্রেণী:ভারতে বাংলাদেশের হাই কমিশনার
বিষয়শ্রেণী:দক্ষিণ আফ্রিকায় বাংলাদেশের হাই কমিশনার
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী
বিষয়শ্রেণী:বাংলাদেশী কূটনীতিবিদ
বিষয়শ্রেণী:দক্ষিণ আফ্রিকায় বাংলাদেশের হাইকমিশনার
বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক
রাধাষ্টমী

**রাধাষ্টমী** হচ্ছে কৃষ্ণের সঙ্গিনী রাধার জন্মতিথি স্মরণে হিন্দুধর্মের বৈষ্ণব সম্প্রদায়ের দ্বারা পালিত একটি পবিত্র দিন। বিশেষ করে ভাদ্র মাসের শুক্ল পক্ষের অষ্টমী তিথিতে তার জন্মস্থান বারসানায় অত্যন্ত উৎসাহের সাথে দিনটি পালিত হয়। রাধাষ্টমী উৎসবটি সামাজিক জীবন পরিচালনাকারী সাংস্কৃতিক-ধর্মীয় বিশ্বাস ব্যবস্থার একটি দিক।

স্কন্দ পুরাণের বিষ্ণু খন্ডে উল্লেখ করা হয়েছে যে, ভগবান কৃষ্ণের ১৬,০০০ জন গোপী ও গোপিকা ছিলেন, যাদের মধ্যে সর্বেশ্বরী রাধা দেবী ছিলেন শ্রদ্ধেয় ১০৯ জনের মধ্যে সর্বাধিক বৈশিষ্টপূর্ণ।

## ইতিহাস ও তাৎপর্য

রাধারাণী ভাদ্রপদ মাসের উজ্জ্বল পাক্ষিকের (শুক্ল পক্ষ) ৮ম দিনে (অষ্টমী) জন্মগ্রহণ করেছিলেন, অনুরাধা নক্ষত্র, দুপুর ১২টা এবং গ্রেগরীয় বর্ষপঞ্জি অনুসারে, ২৩ সেপ্টেম্বর ৩২২১ খ্রিস্টপূর্ব - বুধবার বারসানায় (রাওয়াল), উত্তর প্রদেশ, ভারত। রাজা বৃষভানু এবং তার স্ত্রী কীর্তিদা পুকুরে সোনার পদ্মের উপর দেবী রাধাকে পেয়েছিলেন। লোককাহিনী অনুসারে, যতক্ষণ না স্বয়ং ভগবান কৃষ্ণ তার সামনে আবির্ভূত হন ততক্ষণ পর্যন্ত রাধা পৃথিবী দেখার জন্য তার চোখ খোলেননি।

## রাধাষ্টমী ও গোয়াল পূজা

সারা ভারতবর্ষের মানুষ রাধাষ্টমীতে মেতে ওঠেন রাধিকার জন্মদিন মহোৎসব পালনে।  কিন্তু দক্ষিণ পশ্চিম রাঢ়ের বাঁকুড়া, পুরুলিয়া, পশ্চিম মেদিনীপুর এবং ঝাড়গ্রাম জেলায় এই দিন সাড়ম্বরে পালিত হয় গোয়ালপূজা। 
অথর্ব বেদের একটি সূক্তে গোপালনের জন্য পশুচারণ ক্ষেত্রকে যত্নের সঙ্গে রক্ষা করা এবং পশুশালা নির্মাণ ও পরিষ্কার পরিচ্ছন্ন রাখার কথা বলা হয়েছে। 
গোয়াল পূজা মূলত পশুশালা পূজার দিন। পূজার কারণ হিসাবে মনে করা যেতে পারে এই সময়ে প্রাদুর্ভাব ঘটে বিভিন্ন রোগজ্বালার। সেগুলির হাত থেকে গোসম্পদকে রক্ষা করার জন্য গোয়ালঘর পরিষ্কার করা হয়। এছাড়াও চাষের শেষে চাষে খাটা খাটনি করা গরুগুলিকে পরিষ্কার পরিচ্ছন্ন করে সেবা দেওয়া। বলা যেতে পারে গোধন রক্ষা করা। মহাভারতের অনুশাসন পর্বে এই গোধন রক্ষা করার কথা বলা আছে।
বাঁদনা যদি হয় গো-বন্দনার পরব তবে গোয়াল পূজা গো-লক্ষ্মী পূজা। আবার পুরাণ অনুযায়ী রাধা লক্ষ্মীর অংশজাত।  সেই হিসাবে রাধাষ্টমী খেটে খাওয়া মানুষের রাধার জন্মদিন পালন তথা লক্ষ্মীর পূজা তথা সংসারে সুখ সমৃদ্ধি নিয়ে আসা গোধন পূজার দিন।
এইদিন গোয়ালঘর পরিষ্কার করা হয়। গোবর দিয়ে গোয়াল ছঁচ দেওয়া হয়। আলপনা এঁকে এবং শালুক ফুল দিয়ে গোয়াল সাজানো হয়। গরুকেও ভালো করে চান করিয়ে শালুক ফুলের মালা পরানো হয়।বেশিরভাগ গৃহেই ভাত রান্না হয় না। এদিন লুচি, আসকে পিঠে, মুড়কি ইত্যাদি খাওয়ার এবং পুজোয় নৈবেদ্য হিসাবে দেওয়ার চল আছে।

## তথ্যসূত্র

## বহিঃসংযোগ
*
* 
*
* 
*

বিষয়শ্রেণী:হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:বৈষ্ণবধর্ম
বিষয়শ্রেণী:জন্মদিন
বিষয়শ্রেণী:আগস্ট উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:হিন্দুদের পবিত্র দিন
বিষয়শ্রেণী:ভারতের হিন্দু উৎসব
বিষয়শ্রেণী:বৈষ্ণব সম্প্রদায়
বারসানা

**বরসনা** হল ভারতের উত্তর প্রদেশ রাজ্যের মথুরা জেলার একটি ঐতিহাসিক শহর ও নগর পঞ্চায়েত।

বরসনাকে হিন্দু দেবী রাধা, কৃষ্ণের স্ত্রীর বাড়ি বলে মনে করা হয়। এটি ব্রজ অঞ্চলে। শহরের প্রধান আকর্ষণ হল রাধারাণী মন্দির।

## তথ্যসূত্র

বিষয়শ্রেণী:মথুরা জেলা
বিষয়শ্রেণী:মথুরা জেলার দর্শনীয় স্থান
বিষয়শ্রেণী:হিন্দু পুরাণে বর্ণিত স্থান
বিষয়শ্রেণী:রাধাকৃষ্ণ মন্দির
বিষয়শ্রেণী:হিন্দু পবিত্র শহর
বিষয়শ্রেণী:ভারতের হিন্দু তীর্থস্থান
বিষয়শ্রেণী:প্রাচীন ভারতীয় নগর
তেলুক বায়ুর গ্র্যান্ড মসজিদ

**তেলুক বায়ুর গ্র্যান্ড মসজিদ, যা সুরাও আতেহ** **নামেও** পরিচিত, ইন্দোনেশিয়ার একটি পুরাতন মসজিদ যা দক্ষিণ পাদাং জেলা, পাদাং, পশ্চিম সুমাত্রার  তেলুক বায়ুর বন্দরের কাছে অবস্থিত। যদিও মসজিদটি পূর্বে একটি সুরাও (ইসলামিক সমাবেশ ভবন) ছিল যা ১৭ শতক থেকে ইতিহাসের সাক্ষী হয়ে দাড়িয়ে আছে, বর্তমান অবস্থানের উপর দাঁড়িয়ে থাকা ভবনটি ১৯ শতকের দিকে ডাচ উপনিবেশের সময় নির্মিত হয়েছিল।

বর্তমানে, ইসলামের একটি ধর্মীয় স্থান হিসাবে ব্যবহার করা ছাড়াও, মসজিদের প্রথম তলাটি ধর্মের শিক্ষার স্থান এবং পেসান্ট্রেনের (ইসলামিক বোর্ডিং স্কুল) জন্য একটি অধ্যয়ন স্থান হিসেবেও ব্যবহৃত হয়।

## ইতিহাস
মসজিদটি ১৭ শতক থেকে প্রতিষ্ঠিত হলেও পূর্বে এটি একটি সুরাও ছিল যা বর্তমান ভবন থেকে ভিন্ন স্থানে অবস্থিত ছিল। আবদুল্লাহ নামে একজন আরবি বণিক দ্বারা প্রতিষ্ঠিত হয়েছিল, যিনি ১৬৯৬ সালে বায়ুর অঞ্চলের নিয়ন্ত্রণ নেওয়া ডাচ ইস্ট ইন্ডিয়া কোম্পানির বিরুদ্ধে লড়াইয়ে জড়িত থাকার কারণে নিহত হয়েছেন বলে জানা যায়।

বর্তমান মসজিদটি ১৮৮৮ সালে ডাচ ইস্ট ইন্ডিজ কর্তৃক বায়ুর উপসাগর এলাকা সম্প্রসারণের পর নির্মিত। গ্যান্টিং গ্র্যান্ড মসজিদে একটি আচার অনুষ্ঠানের পর। বায়ুর বে বন্দরের সংলগ্ন অবস্থানের কারণে, এই মসজিদটি, যেটি তখনও একটি সুরাও ছিল, হজ মৌসুমে স্বাভাবিকের চেয়ে বেশি ভিড় হয়ে ওঠে কারণ এটি হজযাত্রীদের দ্বারা পরিপূর্ণ ছিল।

প্রথমে মসজিদের আকৃতি ছিল সাধারণ কাঠের দেয়াল ও পুয়া পাতার ছাদ দিয়ে তৈরি। ১৯১১ সালে, এটি প্রথমবারের মতো পুনরুদ্ধার করা হয়েছিল এবং সিমেন্ট ব্যবহার করে একটি প্রাচীরকে পাথর দিয়ে প্রতিস্থাপন করা হয়েছিল যা ইন্দারুং-এর সেমেন পাডাং (সিমেন্ট কারখানা) থেকে আমদানি করা হয়েছিল।

## আরও দেখুন

* তেলুক বায়ুর বন্দর

## তথ্যসূত্র

; পাদটীকা

; গ্রন্থপঞ্জি

* 

বিষয়শ্রেণী:পাডাংয়ের মসজিদ
বিষয়শ্রেণী:পশ্চিম সুমাত্রায় ইসলাম
এ. কিউ. এম. মাহবুব

**এ. কিউ. এম. মাহবুব** একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ভূগোল ও পরিবেশ বিভাগের অবসরপ্রাপ্ত অধ্যাপক এবং গোপালগঞ্জ বিজ্ঞান ও প্রযুক্তি বিশ্ববিদ্যালয়ের (গোবিপ্রবি) তৃতীয় উপাচার্য।

## কর্মজীবন
ঢাকা বিশ্ববিদ্যালয়ের ভূগোল ও পরিবেশ বিভাগের অবসরপ্রাপ্ত অধ্যাপক এ. কিউ. এম. মাহবুব ২০২০ সালের ২ সেপ্টেম্বর গোপালগঞ্জ বিজ্ঞান ও প্রযুক্তি বিশ্ববিদ্যালয়ে (গোবিপ্রবি) উপাচার্য হিসেবে নিয়োগ পান এবং ৬ সেপ্টেম্বর আনুষ্ঠানিকভাবে বিশ্ববিদ্যালয়টির তৃতীয় উপাচার্যের দায়িত্বভার গ্রহণ করেন। ২০২৪ সালের ২০ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।

## আরও দেখুন
* ঢাকা বিশ্ববিদ্যালয়
* গোপালগঞ্জ বিজ্ঞান ও প্রযুক্তি বিশ্ববিদ্যালয় (গোবিপ্রবি)

## তথ্যসূত্র

## বহিঃসংযোগ
* গোপালগঞ্জ বিজ্ঞান ও প্রযুক্তি বিশ্ববিদ্যালয়ের ওয়েবসাইট

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:মাদারীপুর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক প্রশাসক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যান্টারবারি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য